Boiotia — Oropos (Skala) — Amphiareion — 154-150 BC — IG VII 411 — Syll.³ 675
Region: Central Greece (IG VII-IX) — Megaris, Oropia, and Boiotia (IG VII) 

ολυμπιχος ερμοδωρου ειπεν επειδη ιερων τηλεκλεους αιγειρατης ευνους ων διατελε[ι] τωι δημωι τωι ωρωπιων εμ παντι καιρωι και λεγων και πραττων τα συμφεροντα γενομενων τε συμπτωματων και παρασπονδηματων τωμ μεγιστων περι ωρωπιους και των αρχοντων και ημων παραγενομενων εις την εν κορινθωι συνοδον ηρανισεν τε ημιν και συμβουλευσας παρεστησατο τους αχαιους την πασαν προνοιαν ποιησασθαι υπερ τε της πολεως ημων και του ιερου του αμφιαραου επει και εν τει ρωμαιων φιλιαι και πιστει διατελουμεν υπαρχοντες δοξαντος δε τοις αχαιοις συναγαγειν συνκλητον εν αργει περι τουτων ιερων εμ παντι καιρωι βουλομενος εκφανη π[οι]ειν την αυτου ευνοιαν και καλοκαγαθιαν υπ[ε]δεξατο παντας τους παραγενομενους ωρωπιων επι την ιδιαν εστιαν εθυσεν τε τωι 0[ιι] τωι σωτηρι υπερ ημων προς τε αθηναιους κα[ι] τους αλλους τους αντιπρεσβευοντας υπε[σ]τη και παρεστησατο τους αχαιους μη περιιδε[ιν] πολιν ελληνιδα εξανδραποδισθεισαν ουσαν γε εν τει ρωμαιων φιλιαι και πιστει και δια την τουτου προνοιαν και καλοκαγαθιαν συμβεβηκε κεκομισθαι ημας την πατριδα και κατεληλ[υ]θεναι μετα τεκνων και γυναικων οπως ουν κ[αι] ωρωπιοι φαινωνται μνημονευοντες ων αν ευε[ρ]γετηθωσιν υπο τινος γινωνται δε και αλλοι ζ[ηλ]ωται της αυτης αιρεσεως ειδοτες οτι τιμηθ[η]σονται αξιως ων αν ευεργετησωσιν αγαθε[ι] τυχει δεδοχθαι τωι δημωι ωρωπιων στεφαν[ω]σαι ιερω[ν]α τηλεκλεους αιγειρατην εικον[ι] χαλκει αρετης ενεκεν και καλοκαγαθιας ην εχων διατελει εις τον δημον τον ωρωπιων αν[α]γορευσαι δε την της εικ[ο]νος στασιν αμφιαρα[ων] τωμ μεγαλων τωι γυμνικωι αγωνι.